مولود چاووش اوغلو فوریه‌نین 6-دا باش وئرن زلز‌له‌لردن سونرا اولوسلار آراسی باغیشچیلار کنفرانسیندا وئریلن وعدلرین تورکیه-نین برپا و یئنی‌دن قورما سعی‌لرینه اهمیت‌لی تحفه وئرجگینی بیلدیریب.
خاریجی ایشلر ناظیری مولود چاووش اوغلو فوریه‌نین 6-دا باش وئرن زلز‌له‌لردن سونرا اولوسلار آراسی باغیشچیلار کنفرانسیندا وئریلن وعدلرین تورکیه-نین برپا و یئنی‌دن قورما سعی‌لرینه اهمیت‌لی تحفه وئرجگینی بیلدیریب.
چاووش  اوغلو بلژیک-ین پایتاختی بروکسل-ده تورکیه و سوریه-ده زلز‌له‌دن ضررچکن‌لر اوچون کئچیریلن اولوسلار آراسی باغیشچیلار کنفرانسیندان سونرا مطبوعات کنفرانسی تشکیل ائدیب.
چاووش اوغلو کنفرانسین تشکیلینه رهبرلیک ائدن آوروپا بیرلیگی کمیسیونوو سوئد ایله کنفرانسا دستک وئرن بوتون اؤلکه‌لره تشککور ائده‌رک، "کنفرانسا 65 اؤلکه، 26 اولوسلار آراسی تشکیلات و مالیه قورومو قاتیلدی" دئییب.
ناظیر چاووش اوغلو "کنفرانسدا ایندییه‌دک قبول ائدیلن‌لری چیخماق شرطی ایله اؤلکه‌میز اوچون 6 میلیارددان چوخ عهده لیک گؤتورولوب. تورکیه هر زامان دونیادا چتین وضعیتده اولان اؤلکه‌لره و اینسان‌لارا هارادا اولور-اولسون یاردیم ائدن ایلک دؤولت‌لردن بیری اولوب. بیز آوروپا بیرلیگی و اولوسلار آراسی توپلومدان عینی هم رای‌لیگی و حساس ‌لیغی ایندی گؤرمک‌دن ممنونوق" ایفاده‌لردن ایستیفاده ائدیب.
چاووش اوغلو "یئنی یاشاییش یئرلریمیزی داها تهلوکه‌سیز، داها داواملی، داها احاته‌لی، داها یاشیل و داها عقل‌لی اولا‌راق اینشا ائدجییک" دئییب.
قارشیدا اوزون و مشقت‌لی بیر پروسه اولدوغونو، لاکین بوتون ایمکان‌لاری سفربر ائده‌رک، عزم و قطعیت ایله بونون عهده سیندن گله‌جک‌لرینی وورغولایان خاریجی ایشلر ناظیری دئییب:
"ایتیریلمیش حیات‌لاری، چکیلن اذیت‌لری تلافی ائتمک غیری-مومکون‌دور. اما بیز داغیدیلان‌لارین یئرینه داها یاخشی‌لارینی قویاجاغیق. بو گون قبول ائدیلمیش عهده لیکلر بیزیم برپا و یئنی‌دن قورما سعی‌لریمیزه مهم تحفه وئره‌جک".
